**O, împărate...**

*Lucian Hojbotă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e demn de-a ta mărie, împărate, al meu port;

Mama mea-i croitoreasă, iar tatăl meu e mort

De-atâția ani, și bani să viu aici deloc n-avui

Și lăsai desaga goală numai păsu-mi să ți-l spui!

Împărate sfinte, eu salut cu stimă-al nost' drapel

Și, din inima-mi întreagă, mi-aș da viața pentru el

Și dacă m-ai chema oricând ca să lupt pentru popor

Aș lăsa-o și pe maica și-aș fi gata chiar să mor!

Căci îmi pasă, împărate, de acest norod pierdut

Și mă doare că pe tine nici un pic nu te-a durut

Când plecat-au frații noștri să muncească-n depărtări

Când, știi bine, țara noastră-i cea mai mândră dintre țări,

Și poartă-n sânu-i aur și pământuri demne de arat

Și-s în ea bărbați ca mine, care buni sunt la lucrat!

De ciocoii fără seamă care sunt buni doar să fure

Vă-ndurați – dar de săraci! De noi cine să se-ndure?

Nu-s bogat! Nu mi-i rușine, căci curat e banul meu

Și-i muncit cu trudă mare și frică de Dumnezeu!

Și sunt dornic să lucrez și să ajut pe cât mai mulți

– Țara asta are aur! Și eu vreau să-l scot din munți!

Sunt mulți leneși, căci printre noi numai leneșii mai sunt;

Pe bărbați i-ați alungat ca să muncească alt pământ!

Împărate, azi mă lepăd de al vostru legământ –

Sunt al țării! Nu al tău, nici al boierilor de rând!

Pot să zici orice vei zice, chiar să mă îngâni cu moartea

Nu dau-napoi! Căci dacă mor, Dumnezeu îmi știe partea

Ce-am avut-o-n lumea asta, vezi atuncea bogăție!

Dar n-am să mor flăcău, stăpâne, nici cu turma m-eți vâna,

Căci eu vreau să-mi fac o soartă și s-o las apoi cuiva!

Neamul meu n-are să moară așa nebun cum e al vostru –

Are să-și găsească tihna și are ca să-și afle rostul

În dreptate, nu-n avere, cum pe juni i-ați înnăscut;

Nu fi lacom, ci muncește și-o să ai ce ai de-avut…

Însă, stai… Ce știe despre toate astea-un om ca mine?

Eu sunt simplu, vin din vatră și vorbesc fără rușine,

Fără simț de seamă! Te și-ntrebi ”Ăsta ce vrea?!

N-are-a face prin ogradă vre o trudă sau ceva?!

Ce-și tot bagă nasul și se tot aprinde-așa?!

Pentru el dreptatea e să n-aibă ce mânca…

Ducă-se cu pâcla-n zare înapoi la muma sa!”

Crede-mă-mpărate, povara mea e cea mai grea

Căci eu mor pentru dreptate – t-o confunzi cu altceva,

Iar de-i dreptatea o prostie, lasă-mă-n prostia mea!”